Nochdem sich alli gwundered hend wiso  ich noch de Toraxverschlüssig immer no nöd recht Schnufe hät hüt obig emole öpper es paar Kabel usgwechslet. Mis Mami und Papi hend sich scho echli sorge gmacht ich fangi gar nöd selber a Schnufe. Nochdem aber de ganzi Tag immer meh Alärm losgange sind vom Beathmigsgrät, sich d Pflegerin immer meh ufgregt hät und die Alärm nöd hend chönne stimme, het sie denn mol es Messgrät inklusive Kabel ustusched. Siehe da, alli Alärm weg und schnufe due ich noch gar nöd schlecht. Mir froged üs jetzt nur ob me das  vielich nöd scho en Tag früener heti chönne merke. Aber das isch jo jetzt nümm wichtig hauptsach mir gohts guet.